CELEX: 62022TN0076
Language: da
Date: 2022-02-09 00:00:00
Title: Sag T-76/22: Sag anlagt den 9. februar 2022 — Schwa-Medico mod EUIPO — Med-El Elektromedizinische Geräte (STIWELL)

4.4.2022   
            
            
               DA
            
            
               Den Europæiske Unions Tidende
            
            
               C 148/36
            
         
      Sag anlagt den 9. februar 2022 — Schwa-Medico mod EUIPO — Med-El Elektromedizinische Geräte (STIWELL)
      (Sag T-76/22)
      (2022/C 148/48)
      Stævningen er affattet på fransk
      
         Parter
      
      
         Sagsøger: Schwa-Medico, Medizinische Apparate, Vertriebsgesellschaft mbH (Ehringshausen, Tyskland) (ved advokaterne E. Fortunet og P. Marchiset)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Med-El Elektromedizinische Geräte GesmbH (Innsbruck, Østrig)
      
         Oplysninger vedrørende sagen for EUIPO
      
      
         Indehaver af det omtvistede varemærke: Med-El Elektromedizinische Geräte GesmbH
      
         Det omtvistede varemærke: EU-ordmærket STIWELL — EU-varemærkeregistrering nr. 4 072 542
      
         Sagen for EUIPO: Ugyldighedssag
      
         Den anfægtede afgørelse: Afgørelse truffet den 24. november 2021 af Første Appelkammer ved EUIPO (sag R 1383/2020-1)
      
         Påstande
      
      
                  —
               
               
                  Den anfægtede afgørelse annulleres, for så vidt som den afslår at efterkomme begæringen om fortabelse af EU-varemærket STIWELL nr. 4 072 542 for varerne »neuromuskulære stimulationsapparater« i klasse 10, og for så vidt som den giver afslag på at fastsætte startdatoen for fortabelsen for samtlige varer til 5-årsdagen for offentliggørelsen af registreringen af dette varemærke i EU-Varemærketidende (den 21.2.2011).
               
            
                  —
               
               
                  EUIPO og selskabet Med-El tilpligtes at betale sagsomkostningerne.
               
            
         Anbringender
      
      
                  —
               
               
                  Tilsidesættelse af artikel 58, stk. 1, litra a), i Europa-Parlamentets og Rådets forordning (EU) 2017/1001 og utilstrækkelig begrundelse af EUIPO’s afgørelse, eftersom appelkammeret har foretaget en fejlagtig analyse af begrebet reel brug af varemærket, idet det har undladt at foretage en helhedsvurdering under hensyn til alle relevante faktorer, som er baseret på alle de faktiske omstændigheder.
               
            
                  —
               
               
                  Tilsidesættelse af artikel 58, stk. 1, litra a), i Europa-Parlamentets og Rådets forordning (EU) 2017/1001 og utilstrækkelig begrundelse af EUIPO’s afgørelse, eftersom appelkammeret har foretaget en fejlagtig analyse af begrebet reel brug af varemærket, idet det har foretaget en vurdering af varernes særlige karakter under hensyn til varemærkeindehaverens virksomhed, og ikke under hensyn til beskrivelsen af varerne.
               
            
                  —
               
               
                  Tilsidesættelse af artikel 58, stk. 1, litra a), i Europa-Parlamentets og Rådets forordning (EU) 2017/1001 og utilstrækkelig begrundelse af EUIPO’s afgørelse, eftersom appelkammeret har foretaget en fejlagtig analyse af begrebet reel brug af varemærket, idet det har givet en selvmodsigende begrundelse vedrørende de omhandlede varers særlige karakter.
               
            
                  —
               
               
                  Appelkammeret har begået en fejl for så vidt angår fastsættelsen af datoen for virkningen af fortabelsen, fastholdelsen af kravet om en rimelig grund og den fejlagtige fortolkning af denne rimelig grund.